Däniken
Dänike (amtlich Däniken) isch e Iiwohnergmein im Bezirk Oute im Kanton Soledurn, Schwiiz.

Geografi 
Dänike liit an dr Aare im soledurnische Nideramt, am e Uuslöifer vom Enguberg. Zue dr Gmeind ghööre d Ortsteil Eich, Nöi-Dänike und Hagnau. D Gmeindsflächi umfasst 35,2 % langwirtschaftlichi Flächi, 34,8 % Waud, 28,9 % Sidligsflächi und 1,1 % suschtigi Flächi.

Nochbergmeine si Nedergösge, Obergösge, Dullike, Wauterswiu und Grezebach.

Gschicht 
Dänike isch zum erschte Mou gnennt worde im Johr 1273 aus de Tennikon (1317 de Tennenkon, 1423 von Taennikon).

Bevöukerig 
Quälle: Bundesamt für Statistik 2005

De Uusländeraateil isch 2010 bi 16,5 % gläge.

Religion 
33,8 % vo dr Iiwooner si im Johr 2000 evangelisch-reformiert gsii, 34,6 % römisch-katholisch.

Politik 
Bi dr Nationalrootswaale 2011 hät s das Ergebnis gää: BDP 4,1 %, CVP 12,5 %, EDU 0,5 %, EVP 1,3 %, FDP 18,5 %. GLP 3,5 %, GP 5,5 %, SP 15,6 %, SVP 35,8 %, Suschtigi 2,5 %.

Gmeindspresidänt isch dr Hans Frei (Stand 2012).

Wirtschaft 
S Chernchraftwerch Gösge liit uf em Biet vo Dänike. S wird vo dr Kernkraftwerk Gösgen-Däniken AG betribe und isch siit 1979 in Betrib.

Ä wiitere grosse Arbetgeber isch d'Firma LEONI Studer AG. D'LEONI Studer AG isch es Kabelwärch a de Herremattstros und het no es Wärch a de Hogeweidstros. I de Hogeweid wird ElektroneStrahlvernetzig gmacht, das heisst verschiedeni Stoff wärde dur Beschtrahlig veränderet.

D Arbetslosigkeit z Dänike isch im Johr 2011 bi 1,9 % gläge.

Sproch und Dialäkt 
Bi dr Voukszellig 2000 hei vo dr 2602 Iiwohner 89,5 % Dütsch aus Hauptsproch aagää, 0,3 % Französisch, 1,9 % Italienisch und 8,3 % angeri Sproche.

Dr hochalemannisch Dialäkt vo Dänike ghört zue dr Dialäkt vo dr Region Oute, wo ähnlech si zue dr Aargauer Dialäkt.

Biuder

Weblink 

 www.daeniken.ch

Fuessnote 

Ort (Kanton Soledurn)